हालांकि समाचार एजेंसी एएफ़पी ने मारे जाने वालों की तादाद 40 बताई है.उन्होंने कहा कि ये मुठभेड़ दक्षिणी पश्चिमी सूबे के कलात ज़िले में हुई. घटना में अर्धसैनिक बल के 10 जवान घायल हो गए हैं.बलूचिस्तान में विद्रोही पाकिस्तान से आज़ादी की मांग कर रहे हैं.अभी तक विद्रोहियों की तरफ़ से कोई बयान नहीं आया है. विद्रोही पाकिस्तान सरकार पर क्षेत्र में मौजूद गैस और खनिज संपदा के दोहन करने का आरोप लगाते हैं.उनका कहना है कि सरकार क्षेत्र में विकास का कोई काम नहीं करती है.बलूचिस्तान में अलगावादी मुहिम लंबे समय से जारी है लेकिन साल 2004 से ये फिर से तेज़ हो गयी है.एएफ़पी के मुताबिक़ फ्रंटियर कॉर्प्स ने एक बयान में कहा है कि सुरक्षा कार्रवाई सोमवार सुबह कलात ज़िले के फारोद क्षेत्र में शुरू हुई जो सूबे की राजधानी क्वेटा से 300 किलोमीटर दूर है.बयान में कहा गया है कि कार्रवाई में बलूच रिपब्लिकन आर्मी और बलूच लिब्रेशन आर्मी के 40 चरमपंथी मारे गए.कहा गया है कि मुठभेड़ में छह वाहन भी नष्ट हो गए और कार्रवाई अभी भी जारी है.कुछ स्थानीय लोगों ने समाचार एजेंसी को बताया है कि सेना के एक हेलीकॉप्टर को विद्रोहियों ने मार गिराया. लेकिन सुरक्षा बल इससे इनकार कर रहे हैं.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर फ़ॉलो भी कर सकते हैं.)